  Майя Бывальцева Ижкарысь Дзержинский нимо ульчаысь 11 номеро юртлэн борддор вылаз конструкторлэн Евгений Драгуновлэн бадӟым тусбуез кылдӥз. Со сярысь кар думалэн тӧроез Фарит Губаев «ВКонтакте» мерлыко вотэсысь бамаз ивортӥз. Ми Драгуновлэсь тужгес тодмо портретсэ бырйим – СВД винтовкаен, сое конструкторлэн ӵыжы-выжыосынызы соглаштӥм. Арт-проектлы суредасьёсты но спонсоръёсты шедьтӥмы. <…> Ужъемышез юртын улӥсьёслы но, Драгуновлэсь нимзэ нуллӥсь техникумысь студентъёслы но, конструкторлэн выжыосызлы но кельшиз Фарит Губаев, Ижысь кар думалэн тӧроезФарит Губаевлэн кылъёсызъя, ӵектосэз быдэстыны умой учыр тупаз. Драгуновлэсь нимзэ нуллӥсь техникум вадьсысь юртын улӥсьёс корказылэсь азьпалзэ рос-прос выльдыны малпазы. Лэсьтӥськон лӧсъёсты сэрттытэк, конструкторлы сӥзем граффити лэсьтыны луэ вал. Юртын улӥсьёс ӵектос понна куаразэс сётӥзы. Суредэз Денис Никонов быдэстӥз. 2020-тӥ арын тулыспалэ Евгений Федорович Драгунов вордскем дырысен 100 ар тырмиз Ватсалом, азьвылгес кар думалэн тӧроез Дзержинский нимо ульчаын Ижысь пыӵал тӥрлык кылдытӥсьёслэн тусбуйёсынызы галерея кылдоз шуыса вераз вал. Тодэ вайытом, 2019-тӥ арын сӥзьыл Пётр Чайковскийлэн вордскемез дырысен 180 ар тырмонлы 9-тӥ Январь ульчаысь 169 номеро корка вылын крезьгурчилэн пиксельёслэсь лэсьтэм тусбуез кылдӥз.  Тегъёс: Мерлык Ижкар Удмуртия суредасьёс  